stanford-oval/wikipedia huggingface dataset:
מיקה בן שאול
הערות שוליים

↑  מיקה בן שאול באתר בית הספר לאמנויות הבמה בית צבי
↑  ההצגה "צורה לאהבה", בתיאטרון הספרייה
↑  המופע "שלוש סיבות", באתר צוותא
↑  מיקה בן שאול על המופע "שלוש סיבות", מתוך לונדון את קירשנבאום, 30 בנובמבר 2015
↑  ההצגה "אסירות תודה", באתר הפקולטה לאמנויות הבמה, אוניברסיטת תל אביב
↑  המופע "לסביהונסט", באתר תיאטרון הבימה
↑  לכבוד שבועות: תגליות השנה בתרבות 2017, באתר סלונה, 29 במאי 2017
↑  הברווזון המכוער- עם מיכל ינאי - מחזמר חנוכה 2018, באתר הארץ
↑  הברווזון המכוער- עם מיכל ינאי - פורים 2019, באתר פשבר
↑  מיקה בן שאול מוציאה ספר חדש ולא מפחדת מנושאים קשים, באתר ישראל היום, 1 ביולי 2021
| --- | --- |
בקרת זהויות :  NLI: 987007438039405171  ISNI: 0000 0004 9824 7967  LCCN: no2017060269  VIAF: 22149485997093422369   WorldCat (עם VIAF): 22149485997093422369
מיקל לג'רטווד

מיקל לג'רטווד (באנגלית: Mikele Leigertwood; נולד ב-12 בנובמבר 1980) הוא כדורגלן עבר אנגלי-אנטיגואי ששיחק בעמדת הקשר.
קריירת מועדונים

נולד ברובע אנפילד שבלונדון. לג'רטווד התחיל לשחק כדורגל בקבוצת הנוער של וימבלדון. בסיום עונת 2001/2002 בהפסד 1-0 נגד בארנסלי. בנובמבר 2001 הושאל ללייטון אוריינט עד לסיום העונה. ערך את הופעת הבכורה שלו בניצחון 0-3 נגד אוקספורד יונייטד.
בתחילת עונת 2002/2003, לג'רטווד התחיל לבסס את עצמו באחת עשרה הפותחת של הקבוצה. ב-1 באוקטובר 2002 כבש את שערו הראשון בווימבלדון נגד פורטסמות' בגביע הליגה.
בינואר 2004 חתם בקריסטל פאלאס תמורת 155 אלף פאונד. ב-14 בפברואר 2004 ערך את הופעת הבכורה שלו בקבוצה בניצחון 3-6 נגד סטוק סיטי. היה שותף לעלייה של המועדון לפרמייר ליג. ב-22 בינואר 2005 הבקיע את שער הבכורה שלו במועדון במשחק נגד טוטנהאם הוטספר.
בקיץ 2006 חתם לשלוש שנים בשפילד יונייטד. לג'רטווד הפך עד מהרה לשחקן הרכב בקבוצה אולם בתחילת דצמבר של אותה שנה נפצע. לג'רטווד אמנם חזר לשחק כעבור כחודש, אך כעבור זמן קצר נפצע בקרסול.
ב-31 באוגוסט 2007 לג'רטווד חתם בקווינס פארק ריינג'רס תמורת 900 אלף פאונד. יממה לאחר מכן ערך את הופעת הבכורה שלו בקבוצה בהפסד 3-0 לסאות'המפטון. ב-15 בספטמבר הבקיע את שער הבכורה שלו בקבוצה בתיקו 1-1 נגד לסטר סיטי. שבוע לאחר מכן הורחק בתיקו 1-1 נגד ווטפורד. ב-27 בדצמבר הורחק בפעם השנייה בהפסד 2-1 לפלימות' ארגייל, דבר שהביא להרחקו לשלושה משחקים נוספים. ב-2 במרץ 2008 הבקיע צמד בניצחון 0-3 נגד סטוק סיטי.
ב-23 בנובמבר 2010 הושאל לתקופה של חודשיים לרדינג. 4 ימים לאחר מכן ערך את הופעת הבכורה שלו בתיקו 0-0 נגד לידס יונייטד. בתום החודשיים, האריך את תקופת השאלתו לרדינג עד לסיום העונה. ב-29 בינואר 2011 הבקיע את השער הראשון שלו במועדון במשחק נגד סטיבנאג' במסגרת הגביע האנגלי. שבוע לאחר מכן הורחק לאחר שהכה שחקן יריב והורחק לשלושה משחקים. במאי 2011 חתם בקבוצה על חוזה לשלוש שנים. בעונה זו, לג'רטווד היה שותף לחזרה של המועדון לפרמייר ליג אחרי 4 שנים. ב-27 באוקטובר 2012 הבקיע את שער הבכורה שלו בפרמייר ליג בתיקו 3-3 נגד פולהאם.
ביולי 2014 חתם בנוטינגהאם פורסט, אך נפצע עוד בטרם החלה העונה ולא שב לשחק.
קריירה בינלאומית

ביוני 2008 זומן לראשונה לסגל נבחרת אנטיגואה וברבודה. ב-28 באוקטובר 2008 ערך את הופעת הבכורה שלו בנבחרת בהפסד 3-2 לטרינידד וטובגו. במשחק הבא שנערך נגד גיאנה הבקיע את שער הבכורה שלו בנבחרת.
לאחר הפרישה

זמן קצר לאחר הפרישה מונה למאמן מכבי לונדון ליונס. בשנת 2016 חזר לאקדמיה של רדינג.
אימן את נבחרת אנגליה במכביה העשרים.
בשנת 2021 מונה למאמן נבחרת אנטיגואה וברבודה.
תארים

פלייאוף העלייה לפרמייר ליג: 2004
פוטבול ליג צ'מפיונשיפ: 2010/2011
פוטבול ליג צ'מפיונשיפ: 2010/2011
הערות שוליים

↑  מערכת ONE, ‏מייקל לג'רטווד יאמן את נבחרת אנגליה במכביה, באתר ONE‏, 9 במאי 2017
מיקה משה (אלבום)

מיקה משה הוא אלבום הבכורה של הזמרת-יוצרת הישראלית מיקה משה אשר יצא לאור ב-10 במרץ 2024.
רקע

האלבום היה מוכן לצאת לאור עוד בסוף 2023 אך בעקבות פרוץ מלחמת חרבות ברזל נדחתה יציאתו לאור. ב-3 במרץ 2024 חשפה הזמרת-יוצרת הישראלית מיקה משה על השקת אלבום הבכורה שלה ב-10 במרץ. ב-7 במרץ חשפה מיקה את רשימת שמונה רצועות האלבום תוך שהיא מוסיפה את המשפט "8 שירים, 4 שנים", ולאחר יציאת האלבום הרחיבה:
האלבום הזה מסכם אצלי ארבע שנים של יצירה. הרגשתי שזה הדבר הנכון, לקחת את התקופה של ארבע השנים האחרונות ולסגור אותם, ולהתחיל את הפרק החדש בחיים.
שירים

באלבום נכללו שמונה שירים, חלקם בוצעו כבר על ידי מיקה וחלקם יצאו לאור יחד עם האלבום: הרצועה הראשונה, "חזקה יותר" בוצעה לראשונה על ידי מיקה בתוכנית "הכוכב הבא" ויצאה לאור בתור סינגל ב-15 בפברואר 2023. השיר "מה אתה מבקש" יצא לאור ב-10 ביוני 2021, "את לא אמיתית" יצא ב-11 ביולי 2022, "ומה איתך" יצא ב-8 במאי 2023 לזכר שלושה מחבריה שנהרגו בתאונת דרכים. על השיר "הכל לטובה" אמרה כי זהו "השיר שאני הכי מחוברת אליו באלבום".
רשימת רצועות

| מיקה משה> מס' | מיקה משה> שם | מיקה משה> מילים | מיקה משה> לחן | מיקה משה> משך | מיקה משה>  | מיקה משה>  | מיקה משה>  | מיקה משה>  | מיקה משה>  |
| --- | --- | --- | --- | --- | --- | --- | --- | --- | --- |
| 1. | חזקה יותר  | הודיה חיוט | מאי ספדיה | 3:14 |  |  |  |  |  |
| 2. | מה אתה מבקש?  | נעם חורב | סתיו שמש | 3:22 |  |  |  |  |  |
| 3. | ונאהב (יחד עם נועם בתן)   | נעם חורב | ניצן קייקוב | 4:00 |  |  |  |  |  |
| 4. | את לא אמיתית  | הודיה חיוט, מאי ספדיה, ענבל פרמן, מיקה משה, שחר בר ניצן | מאי ספדיה | 3:11 |  |  |  |  |  |
| 5. | ומה איתך?  | הודיה חיוט | אלנתן שלום | 4:42 |  |  |  |  |  |
| 6. | ומפה נקום (הדברים השמחים)  | נעם חורב, עידן רייכל | עידן רייכל | 3:25 |  |  |  |  |  |
| 7. | יש לך אותך (יחד עם מירי מסיקה)   | הודיה חיוט | אלנתן שלום | 4:18 |  |  |  |  |  |
| 8. | הכל לטובה  | מיקה משה, יובל בן דוד, סתיו שמש | סתיו שמש, יובל בן דוד | 3:05 |  |  |  |  |  |
| משך כולל: | משך כולל: | משך כולל: | משך כולל: | 29:10 |  |  |  |  |  |
הערות שוליים

↑  עומרי הורוביץ, ‏כשמגיע רגע האמת אני יודעת לשדר החוצה שזה קטן עליי, באתר ‏מאקו‏, 4 בפברואר 2024
↑  מיקה משה, 10/3 אלבום בכורה, באתר אינסטגרם, ‏3 במרץ 2024
↑  מיקה משה, 8 שירים 4 שנים, באתר אינסטגרם, ‏7 במרץ 2024
↑   מיקה משה - "חזקה יותר״ ❤️ מתוך האודישן לכוכב הבא ✨ // #מיקהמשה #shorts, סרטון בערוץ "מיקה משה - Mika Moshe", באתר יוטיוב (אורך: 00:22)
↑   מיקה משה - חזקה יותר Prod. by May Sfadia, סרטון בערוץ "מיקה משה - Mika Moshe", באתר יוטיוב (אורך: 03:15)
↑   מיקה משה - מה אתה מבקש, סרטון בערוץ "מיקה משה - Mika Moshe", באתר יוטיוב (אורך: 03:23)
↑   מיקה משה - את לא אמיתית (Prod. By May Sfadia), סרטון בערוץ "מיקה משה - Mika Moshe", באתר יוטיוב (אורך: 03:12)
↑   מיקה משה - ומה איתך ? מוקדש לזכרם של אורי מלול ז"ל, דניאל פורת ז"ל ואריאל שטרן ז"ל, סרטון בערוץ "מיקה משה - Mika Moshe", באתר יוטיוב (אורך: 04:43)
↑  איבדה 3 חברים בתאונה - זה השיר שהוציאה לזכרם,  באתר כיפה, 8 במאי 2023
↑  אריאל פייגלין, פיינליסטית בית ספר למוזיקה שרה לזכר חבריה שנהרגו בתאונת דרכים, באתר ערוץ 7, 8 במאי 2023
↑  מיקה משה, השיר שאני הכי מחוברת אליו באלבום, באתר אינסטגרם, ‏3 במאי 2024
מלון ארבע העונות (הונג קונג)

| --- | --- |

 מידע כללי
 סוג:  גורד שחקים 
 מיקום:  הונג קונג 
 מדינה:  הרפובליקה העממית של סין 
 מפעיל:  ארבע העונות (רשת מלונות) 
 הקמה ובנייה
 תקופת הבנייה:  ?–2005
 תאריך פתיחה רשמי:  2005 
 מידות
 קומות:  45 
 קואורדינטות:  22°17′13″N 114°09′22″E﻿ / ﻿22.286944444444°N 114.15611111111°E﻿ / 22.286944444444; 114.15611111111
 אתר רשמי
  (למפת הונג קונג מוגדלת) גואנגדונג ים סין הדרומימלון ארבע העונות(למפת הונג קונג רגילה) גואנגדונג ים סין הדרומימלון ארבע העונות
 
מלון ארבע העונות (הונג קונג), 2008
מלון ארבע העונות (הונג קונג) ממוקם על גדות המזח של נמל ויקטוריה
מלון ארבע העונות, הונג קונג (באנגלית: Four Seasons Hotel Hong Kong; בסינית מסורתית: 香港四季酒店) הוא מלון בדרגת חמישה כוכבים בבעלות Sun Hung Kai Properties, המצוי בסנטרל, מרכז העסקים הבינלאומי, הונג קונג, בסמוך למעבורת בין הונג קונג למקאו, ומשיק לנמל ויקטוריה; בניית המלון הושלמה בספטמבר 2005.‏
זהו בניין בן 45 קומות, המציע 399 חדרים ו-519 יחידות דיור (ששייכות ל-Four Seasons Place).  פרויקט שיפוץ בתי מלון - מלון Four Seasons הונג קונג מבצע תוכנית שיפורים הכוללת חדרי אירוח ותכונות לובי מסוימות. כדי להבטיח הפרעה מינימלית לאורחים, שיפורים אלה יבוצעו בשלבים עם בידוד מתאים. רצפות חיץ חדשות מסודרות כדי להקל על העברת כל צליל בחדרי האירוח, והעבודה תוזמן בזמנים של תפוסה מלאה. מלון פור סיזנס הונג קונג נותר פתוח עם פעילות כרגיל לאורך כל תקופת השינוי ומצפה לספק שירותים יוצאי דופן לאורחים במהלך שהותם.
בנובמבר 2009, המלון הפך למלון הראשון בעולם שבין כתליו שוכנות שתי מסעדות של שלושה כוכבים כל אחת במדריך מישלן האדום. המסעדה הצרפתית "קפריס" (Caprice) זכתה בשלושה כוכבים במהדורת שנת 2010 של מדריך מישלן האדום להונג קונג, ובכך היא הצטרפה למסעדה הקנטונזית "לונג קינג הין" (Lung King Heen), שקיבלה שלושה כוכבים במהדורת 2008.‏
הערות שוליים

↑  מלון ארבע העונות (הונג קונג) (באנגלית)
↑  Four Seasons Hotel Hong Kong, Tripadvisor
↑  קרסטין קון, מלון ארבע העונות מציב שיא עולם במדריך מישלן החדש להונג קונג, caterersearch.com‏ 26 בנובמבר 2009 (באנגלית)
מנחם חבר

| --- | --- |
אין תמונה חופשית
 לידה:  טבריה
 מדינה:  ישראל 
 השתייכות:   משטרת ישראל
 דרגה:    תת ניצב
 תפקידים בשירות
 מפקד תחנת עפולה  מפקד ימ"ר מחוז הצפון  מפקד מרחב שומרון  מפקד מרחב גליל  סגן מפקד מחוז חוף  נציג משטרת ישראל בארצות הברית
 
מנחם חבר הוא קצין משטרה בדימוס בדרגת תת-ניצב, כיהן כנציג משטרת ישראל בארצות הברית.
חבר שירת במגוון תפקידים במחוז הצפון, בהם סגן מפקד היחידה המרכזית, מפקד תחנת המשטרה בעפולה ומפקד היחידה המרכזית. ב-2007 מונה למפקד מרחב שומרון במחוז ש"י. ב-2008 מונה למפקד מרחב גליל בדרגת תת-ניצב. לאחר פיצול מחוז הצפון, מונה ב-2011 לסגן מפקד מחוז חוף. ב-2014 מונה לנציג המשטרה בארצות הברית.
מלחמות הקרקעות של ניו זילנד

מלחמות הקרקעות של ניו זילנד (באנגלית: New Zealand land wars ולעיתים מכונות Māori Wars - מלחמות המאורים) הוא השם שניתן לסדרה של קרבות בין שבטים מאורים שונים ובין המאורים למתיישבים האירופיים בניו זילנד בין 1845 ל-1872 ונסבו ברובם סביב השליטה על הקרקעות בניו זילנד.
רקע

ההגירה המסיבית אל ניו זילנד בסוף המאה ה-18 ובתחילת המאה ה-19 הביאו לחיזוק משמעותי של הקשרים והחיכוכים בין המאורים למתיישבים החדשים. שבטים מאוריים מסוימים נהנו ממסחר פורה עם המתיישבים, הם סיפקו לערים החדשות את רוב המזון וחומרי הגלם ובתמורה קנו ציוד וטכנולוגיה אירופית כמו ספינות וטחנות קמח. שבטים אלו הצליחו בדרך כלל לשמור על מרבית השטחים והאוטונומיה שלהם בהתאם להסכם ואיטנגי וזכו לרווחה כלכלית ותרבותית. באזורים אחרים הפעילו האירופים על השבטים המאוריים לחץ כבד להעביר לידיהם קרקעות, הן באמצעים כלכליים והן באמצעים צבאיים. שבטים אלו נדחקו לשטחים מצומצמים במיוחד שלא איפשרו להם למשיך ולהתקיים מחקלאות וציד וכן הרגישו מרומים ומושפלים.
כתוצאה משינויים אלו נחתם בשנת 1840 הסכם ואיטנגי בין נציגי הממשל הבריטי לבין מספר גדול של ראשי שבטים מאורים. ההסכם נועד להסדיר את היחסים בין המאורים למתיישבים, לעגן את זכויותיהם של המאורים על הקרקע ולאפשר מנגנון הוגן לרכישת קרקעות על ידי מתיישבים. אולם ההסכם לא ייושם במלואו ועקב הבדלי תרבויות, שפה וניסוחים לצד הרצון של המתיישבים לרכוש קרקעות נוספות בכל מחיר נמשכו החיכוכים בעניין גם לאחר חתימת ההסכם.
תוצאות

במהלך כלל העימותים נהרגו יותר מ-2,000 מאורים וכ-700 מתיישבים אירופיים. עם זאת לא כל המאורים היו מאוחדים במלחמתם נגד המתיישבים החדשים. שבטים מאוריים מסוימים הצטרפו למתיישבים מתוך יריבויות עתיקות בין השבטים ומתוך תקווה שההצטרפות לאירופים תשפר את מעמדם וזכויותיהם. העמידה לצד האירופים אכן השתלמה, ובשנת 1867 הוקצו למאורים ארבעה מושבים בפרלמנט הניו זילנדי.
מלחמות הקרקעות, הדחיקה לשטחים מוגבלים, וכן מגפות ותחלואים אחרים שהגיעו עם המתיישבים החדשים, גרמו לתמותה גבוהה ולירידה דרמטית בהיקף האוכלוסייה המאורית בניו זילנד. על פי הערכות שונות קטנה האוכלוסייה המאורית ב-30 עד 50 אחוזים בין סוף המאה ה-18 לסוף המאה ה-19. ההכרה בכך שידם של המתיישבים החדשים על העליונה בעימותים צבאיים הביאה את רוב השבטים המאורים לקבל את המתיישבים החדשים ולשתף איתם פעולה, או לאמץ גישה של התנגדות פאסיבית, וכך לקראת סוף המאה ה-19 מלחמות הקרקעות דעכו.
ראו גם

מלחמות המוסקט
מחיצה תלויה

מכללי מחיצה בהלכה, מחיצה תלויה היא מחיצה שתלויה ועומדת באוויר, ואינה צמודה לקרקע במרחק של למעלה משלושה טפחים. מחיצה כזו נחשבת לגרועה הלכתית, ומועילה רק באופנים מסוימים השנויים במחלוקת בין חכמי המשנה והתלמוד.
רקע

בהלכה, מחיצה משמשת למספר תחומים, כגון להגדרת שטח כרשות היחיד בשבת בדיני ערובין, על ידי הקפתו במחיצות, לדיני סוכה שדפנותיה צריכות להיות מחיצות, לדיני כלאיים בהם צריך להרחיק סוגי צמחים שונים זה מזה, דיני חציצה מטומאה, לדיני מקוואות. ולתחומים נוספים. מחיצה הלכתית למטרות אלו אינה בהכרח גדר המונעת מעבר או קיר אטום המונע ראייה, וייתכן ומחיצה תחשב למחיצה הלכתית אף שיש בה פרצות רבות. הלכות המחיצה הבסיסיות הן הלכה למשה מסיני.
מחיצה צריכה להיות לפחות בגובה 10 טפחים (כ־76 ס"מ) וכן עליה להיות עמידה ברוח מצויה, היינו שאינה נופלת מפאת משב רוח רגיל. אין צורך שהמחיצה תעשה על ידי אדם לצורך כל שהו, ואפילו מחיצה טבעית כגון נהר, עץ או מתלול, ('תל המתלקט') - כשרה. כמו כן מחיצה יכולה להיעשות מכלים (ובתנאי שיהיו יציבים) ובתנאים מסוימים אף מבעלי חיים ומבני אדם.
מחיצה תלויה בסוכה

במשנה נחלקו תנאים בדינה של מחיצת סוכה שצמודה לסכך והיא גבוהה עשרה טפחים, אך היא אינה מגיעה עד למטה. כאשר היא קרובה פחות משלושה טפחים לקרקע, לדעת הכל יש להכשיר מדין לבוד. אך המשנה דנה כאשר המחיצה גבוהה משלושה טפחים מהקרקע האם יש להכשיר את הסוכה מדין 'גוד אחית':
המשלשל דפנות מלמעלה למטה, אם גבוהה מן הארץ שלשה טפחים, פסולה...
רבי יוסי אומר, כשם שמלמטה למעלה עשרה טפחים, כך מלמעלה למטה עשרה טפחים.
בתלמוד נאמר בטעם חכמים הפסולים מחיצה תלויה מפני "שהגדיין בוקעין בה". לדעת רש"י כיוון שהגדיים בוקעין בה אי אפשר לומר גוד אחית. לדעת המאירי בקיעת הגדיים מבטלת את המחיצה, כאילו היא אינה.
לדעת התלמוד רבי יוסי מכשיר מחיצה תלויה רק לעניין הלכות סוכה, שהיא מצווה עשה, אך לא לעניין הלכות שבת שהם חיובי סקילה.
מחיצה תלויה במים

במסכת עירובין דנה המשנה אודות שני רשויות היחיד הסמוכים זה לזה וביניהם יש באר מים או בור מים, והדיירים רוצים לשאוב מים בעצם יום השבת. הבעיה היא, שהבור מפסיק בין המחיצה שבין שתי רשויות היחיד, כך שהבור נמצא בחלק שבין שתי רשויות ללא מחיצה המפרדת, וכל אחת מהם שישאב מים מתוך הבור, הרי זה כאילו הוא שואב מתוך שטח חבירו. אי לכך, תיקנו חז"ל שמפאת המורכבות והקושי הטכני להקים במקום מחיצה, ניתן להקים במקום מחיצה תלויה, כלומר - כזו שאינה מגיעה עד הקרקע.
אודות כך כותבת המשנה:
בור שבין שתי חצירות אין ממלאין ממנו בשבת אלא אם כן עשו לו מחיצה גבוה עשרה טפחים בין מלמטה בין מתוך אוגנו רבן שמעון בן גמליאל אומר בית שמאי אומרים מלמטה ובית הלל אומרים מלמעלה אמר רבי יהודה לא תהא מחיצה גדולה מן הכותל שביניהם
.
במשנה מובאים שלוש שיטות: לפי רבן שמעון בן גמליאל, הדבר תלוי ועומד במחלוקת בין שמאי ובין בית הלל, האם המחיצה צריכה להתחיל "למטה" או "מלמעלה" (ראו להלן). לפי רבי יהודה די בכותל המפריד בין שתי החצירות, אף אם הכותל אינו נכנס לתוך שטח הבור, והוא סבור ש"מחיצה תלויה מתרת אפילו ביבשה".
מחיצה תלויה במים > שיטת רשב"ג

בשיטת רבן שמעון בן גמליאל, נחלקו רב הונא ורב יהודה: לפי רב הונא, תקנת המחיצה התלויה, היא תקנה מיוחדת וקולא שהקילו חז"ל במים, מפאת המורכבות והקושי הטכני להקים במקום מחיצה. בהתאם לכך הוא מפרש, שבין לבית שמאי ובין לבית הלל אין צורך שהמחיצה תכנס לתוך המים, ודי בכך שהמחיצה תלויה ועומדת מעל המים. אלא שלפי בית שמאי על המחיצה להיות סמוך למים "למטה", ולפי בית הלל על המחיצה להיות אפילו "למעלה" סמול לכותלי הבור מלמעלה.
לעומת זאת, לפי רב יהודה גם במים לא התירו חז"ל מחיצה תלויה, אלא יש צורך במחיצה המשמשת בפועל כ"היכר" גמור בין שתי הרשויות. מכיוון שכך, הוא מפרש את דבריו של רבן שמעון בן גמליאל, שברו שהמחיצה צריכה להקבע בתוך המים עצמם, אלא שנחלקו בית שמאי ובית הלל האם המחיצה צריכה להיכנס עד לתחתית הבור, שלפי בית הלל די בכך שראשי הקנים של המחיצה מלמטה נכנסים לתוך המים ולפי בית הלל על המחיצה להיכנס מתחתית בור המים עד כטפח למעלה מהמים.
מחיצה תלויה במים > שיטת רשב"ג > להלכה

להלכה נחלקו הראשונים כמי נפסקת ההלכה: לפי רש"י מסקנת התלמוד - וממילא ההלכה - נפסקת כרב הונא שמחיצה תלויה הותרה במים. בעלי התוספות כתבו שעל סמך פסקו זה של רש"י, נהגו היהודים בזמנם לקבוע בתי כיסאות (שירותים) על המים, שם עשו את צורכיהם, למרות העובדה שהמעשה עלול להחשב כהעברה מרשות היחיד לכרמלית. לעומת זאת בעלי התוספות קבעו כי יש לפסוק כרב הונא, שכן כפי שיטתו סבורים כמותו גם רב, רבי חייא, וברייתא שאותה הביא חכם בשם יעקב קרחינאה, והוא מסביר את מסקנת התלמוד באופן שאינו סותר את ההלכה של רב יהודה. לפי המובא בתוספות, גם רבינו חננאל ורבינו תם סבורים כך. כך גם נפסק ברמב"ם, בסמ"ג, בטור ובשולחן ערוך
מחיצה תלויה במים > שיטות רבי יהודה, ורבי יוסי ורבי ישמעאל בנו

לפי רבי יהודה די בכותל המפריד בין שתי החצירות, על אף שהוא אינו נכנס לתוך שטח הבור, והוא סבור ש"מחיצה תלויה מתרת אפילו ביבשה".
שיטה דומה הובאה בתלמוד בשם רבי יוסי בהלכות סוכה, שגם אם המחיצות תלויות באוויר הן כשרות, אם רק יש בהן עשרה טפחים. בתלמוד הובעה הדעה כי ייתכן שאין קשר בין השיטות, ישנה סיבה מיוחדת להחמיר בהלכות שבת שעונשן סקילה (הגם שהלכה ספציפית זו אינה מהתורה אלא מדברי חכמים) ועל אף שמהתורה מחיצה תלויה כשרה, וייתכן שמחיצה תלויה היא רק מדברי חכמים, ולכן ישנה סיבה אחרת להחמיר דווקא בהלכות סוכה שהם מהתורה ולא בהלכה ספיציפית זו שאינה מהתורה אלא מדברי חכמים, כך שלא ניתן להסיק כי כל אחד מהם יסכים לדברי השני.
בתלמוד מובא בהקשר זה מעשה רב (פסיקה הלכתית שנעשתה למעשה) על פי הוראתו של רבי ישמעאל ברבי יוסי, שהתיר לטלטל ספר תורה לצורך קריאת התורה כשהוא סומך על מחיצות תלויות, ומכאן שרבי ישמעאל - בנו של רבי יוסי - לכל הפחות, סובר כרבי יהודה, אך לא ידועה מה היא דעת אביו.
מחיצה תלויה במים > שיטת רבי חנניא בן עקביא

שיטה אחרת של רבי חנניא בן עקביא הובאה בברייתא, בה נפסק שלוח עץ שיש בה ארבע אמות על ארבע אמות (שהם 24 טפחים על 24 טפחים), חוקק באמצעה ארבעה טפחים, ועשרה טפחים הנשארים מכל צד משמשים כמחיצה. בעוד שבמחיצה תלויה רגילה אנו משתמשים רק בדין גוד אחית מחיצתא, הרי שבכך אנו משתמשים בשני קולות: בראשונה צריכים אנו לומר "כוף מחיצתא", כלומר - כופף את המחיצה המונחת במאוזן וכופף אותה (רוחנית) כך שתחשב כמונחת במאונך בצורת מחיצה, ואז נוכל לומר גוד אחת מחיצתא.
האמורא רבה רצה להשוות בין שיטה זו של רבי חנניא בן עקביא לשיטתו של רבי יהודה, אך אביי דחה את דבריו והסביר כי ייתכן שרבי יהודה חלוק על שיטתו של רבי חנניא בן עקיבא וסובר שניתן לומר "גוד אחית מחיצתא" במחיצה תלויה אך לא שתי קולאות: "כוף" ו"גוד אחית מחיצתא", וכן ייתכן שרבי חנניא שהקל כך במחיצה תלויה, הקל בה רק במקום שכבר יש מחיצות אמיתיות מהתורה – למשל, בימה של טבריה (שבה נאמרה ברייתא זו) שבה ישנן מחיצות אמיתיות, ורק מדברי חכמים נפסלו המחיצות כקרפף יותר מבית סאתים שלא הוקף לדירה, ולכן התירו חז"ל להשתמש במחיצה תלויה.
הערות שוליים

↑  גמרא סוכה ה' ע"ב
↑  ערוך השולחן סימן שסב סעיף ג
↑  ערוך השולחן סימן שסב סעיף ז
↑  ערוך השולחן סימן שסב סעיף יד
↑  פירוש רש"י תלמוד בבלי, מסכת שבת, דף ק"א, עמוד א' ד"ה משום.
↑  פירוש המאירי שבת קא, א.
↑  תלמוד בבלי, מסכת סוכה, דף ט"ז, עמוד ב'
↑  תלמוד בבלי, מסכת ערובין, דף פ"ו, עמוד א'.
↑  רש"י: "אין ממלאין הימנו. שזה ממלא מרשות חבירו אא"כ".."
↑  שלשונו מובא באור זרוע, סימן קצ"א
↑  משנה תורה לרמב"ם, ספר זמנים, הלכות עירובין, פרק ג', הלכה כ"א, משנה תורה לרמב"ם, ספר זמנים, הלכות שבת, פרק ט"ו, הלכה י"א
↑  ספר מצוות גדול, עשה א'
↑  שולחן ערוך, אורח חיים, סימן שנ"ו, סעיף א', שולחן ערוך, אורח חיים, סימן שע"ו, סעיף א'.
↑  הרב משה שטרן, באר משה על מסכת עירובין עמ' שפ"ז: ”לפום האי טעמא מחיצה תלויה מתרת היא דבר תורה… דאי לאו הכי, היכי פליג בדאורייתא בין מצוות עשה לאיסור סקילה…"”.
↑  תלמוד בבלי, מסכת ערובין, דף פ"ז, עמוד א'.
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
מחלף פולג

| --- | --- |

מחלף פולג, נתניה מרץ 2004
 כינוי:  מחלף נתניה דרום
 תאריך הקמה:  שנות ה-70 של המאה ה-20
 מיקום:  נתניה
 כבישים במחלף:    כביש 2   כביש 553
 קואורדינטות:  32°16′26″N 34°51′16″E﻿ / ﻿32.27388889°N 34.8545°E﻿ / 32.27388889; 34.8545
 
  (למפת נתניה מוגדלת) מחלף פולג(למפת נתניה רגילה) מחלף פולג(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מחלף פולג(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מחלף פולג
 
מחלף פולג (או "מחלף נתניה דרום") הוא מחלף המקשר בין כביש 2 (כביש החוף) לכביש 553 ולכניסה הדרומית של נתניה.
מבנה

המחלף בנוי מגשר בתוואי שדרות בן-גוריון וחולף מעל כביש 2. המחלף נקרא על שם נחל פולג הזורם מדרום לו. הוא הוקם בתחילת שנות ה-70 כדי לספק כניסה לקריית נורדאו שהורחבה אז. הוא נפתח לתנועה בספטמבר 1975. המחלף מקשר בין שכונות דרום נתניה קריית נורדאו, שמורת האירוסים, רמת פולג ועיר ימים לפארק העסקים והטכנולוגיות ע"ש ספיר, בהמשך לכביש 553 לאבן יהודה וצומת דרור בכביש 4. בשנים הראשונות כונה המחלף "מחלף אביר", על שם בית החרושת אביר ששכן בסמוך לו.
המעבר בין כבישי המחלף מתבצע באמצעות שתי רמפות, שתי לולאות ומערכת רמזורים. מבנה המחלף משלב רמפות של מחלף יהלום ומחלף עלה תלתן. ברבות השנים ניזוק הגשר בשל גובהו הנמוך יחסית למקובל ולכן בוצע במחלף שיפוץ שכלל את חיזוק הגשר, הנמכת מפלס הכביש והרחבת רמפת העלייה מכיוון דרום לכיון צפון.
החברה לפיתוח נתניה החלה להאיר את המחלפים והגשרים בעיר בנורות צבעוניות במסגרת פרויקט עירוני. סימון הגשרים נועד לסייע בזיהוי כניסות מרכזיות לעיר. תאורת הגשרים בוצעה באמצעות פסי 'לד'.
באוגוסט 2022 החל השיפוץ של המחלף, והיה צפוי להסתיים באפריל 2023. שיפוץ המחלף הסתיים באוקטובר 2022. מתוכננת הוספה של שביל אופניים ושביל להולכי רגל למחלף.
הערות שוליים

↑  דוד ליפקין, 10,000 דירות ייבנו בקריית נורדאו, דבר, 18 באוקטובר 1972
↑  ע. פרי פז, מיחלף לנוחות ולבטיחות, דבר, 28 בספטמבר 1975
↑  כל הארץ, דבר, 16 בספטמבר 1980
↑  פרויקט שיקום גשר פולג - נתיבי איילון, באתר עיריית נתניה, ‏24/04/2022
↑  יובל שדה, מחלף פולג משוקם: "חלקי בטון עלולים ליפול על עוברי אורח", באתר כלכליסט, 3 באוגוסט 2022
↑  ממשיכים בעבודות בטיחות ושדרוג במחלף פולג בנתניה, באתר www.netanyanet.co.il
↑  נתי קאליש, יקל על הפקקים באזור: המחלף נפתח לתנועה, באתר רדיו קול חי, ‏2022-10-24
| 0 | 1 | 2 |
| --- | --- | --- |
| הקודם: מחלף חוף השרון | מחלפים בכביש 2 | הבא: מחלף גשר השלום |
מלחמות חדשות

הספר "מלחמות חדשות וישנות" מאת מרי קלדור
תמונה מהמלחמה באוקראינה, נחשבת כ"מלחמה חדשה"
מלחמות חדשות הוא מונח שנטבע על ידי האקדמאית הבריטית מרי קלדור על מנת לאפיין לוחמה בעידן שלאחר המלחמה הקרה. צורת לוחמה זו מאופיינת בעיקר על ידי:
אלימות בין שילובים משתנים של רשתות מדינתיות ורשתות שאינן מדינתיות
לחימה בשם פוליטיקה של זהויות המתנגדת לאידאולוגיה
ניסיונות להשיג שליטה פוליטית, ולא פיזית, באוכלוסייה באמצעות פחד ואימה (טרור).
סכסוך הממומן לאו דווקא דרך המדינה, אלא באמצעים דניציים אחרים אשר מעודדים את המשך האלימות
מונחים נוספים המשמשים למושג כוללים "מלחמות בתוך העם", "מלחמות מהסוג השלישי", "מלחמות היברידיות", "מלחמות מופרטות" ו"מלחמות פוסט-מודרניות". התזה של המלחמות החדשות אומצה ועובדה על ידי מחברים אחרים, כמו גם קיבלה ביקורות מנקודות מבט שונות.
תיאור

ההגדרה של קלדור ל"מלחמות חדשות" נעשית בהקשר של דיון רחב יותר על "תזת המלחמות החדשות" בין אקדמאים כיצד להגדיר או למתג נכון את המהפכה לכאורה בלוחמה בעולם שלאחר המלחמה הקרה. קלדור טוענת שיש לנתח את מאפייני המלחמה החדשה בהקשר של גלובליזציה. קלדור אכן מודה ש"מלחמות חדשות" אינן בהכרח חדשות, בכך שאין להן תקדים בהיסטוריה; עם זאת, היא מתעקשת לשמור על המונח כי עדיין יש צורך מובהק בתגובות מדיניות חדשות. אסטרטגיות בינלאומיות ישנות לא הצליחו להתייחס למאפיינים של מלחמות חדשות בהצלחה ובמקום זאת הן ממשיכות להתייחס אליה כאל לוחמה קונבנציונלית ישנה. המונח הוא ניגוד ללוחמה קונבנציונלית לפיה אין עוד שימוש בנשק צבאי קונבנציונלי ובטקטיקות בשדה הקרב בין שתי מדינות או יותר בעימות פתוח.
כותבים אחרים ניסו גם הם לאפיין את השינוי בלוחמה אך השתמשו בתיאורים אחרים. מתוך הכרה בטשטוש בין שחקנים מדינתיים ולא-מדינתיים ובשילוב כפול של סכסוך בין-מדינתי ותוך-מדינתי, פרנק הופמן מציג מלחמות מודרניות כ"מלחמות היברידיות". מרטין שו בחר במונח "לוחמה מנוונת" כדי לתאר כיצד לוחם תוקף את האוכלוסייה האזרחית של האויב כחלק ממערכה צבאית רחבה יותר, כמו בהפצצות אוויריות של ערים, אך השמדתה אינה המטרה הסופית: האויב הוא המדינה, לא אוכלוסיית האויב.
לעיתים קרובות, המונח "מלחמה חדשה" מושווה או מוגדר כ"קונפליקט בעצימות נמוכה", מונח שהומצא על ידי צבא ארצות הברית המקיף באופן נרחב את כל הלוחמה המודרנית שאינה עומדת ברף או ברמת האלימות שנמצאת במלחמות קונבנציונליות.
תומכים נוספים בתאוריית המלחמות החדשות הם הרפריד מינקלר מגרמניה, מרטין ון קרפלד מישראל, מוחמד מירואיס באלכי מאפגניסטן ומוחמד מחמוד אולד מוחמדו ממאוריטניה.